cyanic-selkie/wikianc huggingface dataset:
২০২৭ ক্রিকেট বিশ্বকাপ
বিন্যাস
গ্রুপ পর্বের খেলাগুলোয় অর্জিত পয়েন্টের ভিত্তিতে প্রতি গ্রুপের শীর্ষ ৩ দল করে মোট ৬টি দল পরবর্তী ধাপে উন্নীত হবে। এই বিশ্বকাপে কোয়ার্টার ফাইনাল থাকছে না। দীর্ঘ বিরতির পর ২০২৭ বিশ্বকাপে পুনরায় সুপার সিক্স ফরম্যাট ফিরতে যাচ্ছে। এর পূর্বে ১৯৯৯ ও ২০০৩ সালে যথাক্রমে ১২ ও ১৪ দলের সমন্বয়ে আয়োজিত বিশ্বকাপে সুপার সিক্স ফরম্যাট ছিল। এই পর্বে প্রতিটি দল অন্য গ্রুপ থেকে উন্নীত ৩টি দলের বিপক্ষে একটি করে ম্যাচ খেলবে। অর্থাৎ, সুপার সিক্সে দলগুলো এমন প্রতিপক্ষের বিরুদ্ধে খেলবে, যাদের বিরুদ্ধে গ্রুপ পর্বে কোনও ম্যাচ খেলা হয়নি। ফলে সুপার সিক্সে মোট ৯টি ম্যাচ অনুষ্ঠিত হবে।
সুপার সিক্স পর্বের পয়েন্টের উপর ভিত্তি করে দুই গ্রুপের তলানীতে থাকা দলদুটি বাদ পড়বে এবং প্রতি গ্রুপের শীর্ষ দুই দল তথা মোট ৪টি দল সেমি ফাইনাল খেলার যোগ্যতা অর্জন করবে। এই পর্বের দুটি ম্যাচের জয়ী দল ফাইনাল ম্যাচে অংশগ্রহণ করবে। ২০২৭ বিশ্বকাপে কোনও তৃতীয় স্থান নির্ধারনী ম্যাচ থাকছে না।
গোথারা
গোথারা (Gothra) ভারতের রাজস্থান রাজ্যের ঝুনঝুনুন জেলার একটি শহর।
পাকিস্তান ফুটবল ফেডারেশন
পাকিস্তান ফুটবল ফেডারেশন (Pakistan Football Federation; এছাড়াও সংক্ষেপে পিএফএফ নামে পরিচিত) হচ্ছে পাকিস্তানের ফুটবলের সর্বোচ্চ নিয়ন্ত্রক সংস্থা। এই সংস্থাটি পশ্চিম পকিস্তান ফুটবল ফেডারেশন নামে ১৯৪৭ সালে প্রতিষ্ঠিত হয়েছে এবং ১৯৭১ সালে বর্তমান নামে নামকরণ করার পূর্ব পর্যন্ত এই নামেই পরিচিত ছিল। এটি প্রতিষ্ঠার পরের বছর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর পাকিস্তানের পাঞ্জাবের লাহোরের পাঞ্জাব স্টেডিয়ামের বিপরিত পাশে ফুটবল হাউজে অবস্থিত।
গোথারা
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২৮ মিটার (১০৭৬ ফুট)।
পাকিস্তান ফুটবল ফেডারেশন
এই সংস্থাটি পাকিস্তানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে পাকিস্তান প্রিমিয়ার লীগ, জাতীয় নারী ফুটবল চ্যাম্পিয়নশিপ এবং পাকিস্তান জাতীয় ফুটবল চ্যালেঞ্জ কাপের মতো প্রতিযোগিতার সকল কার্যক্রম পরিচালনা করে। এছাড়াও এটি পাকিস্তানের প্রায় সকল ক্লাবের কার্যক্রম নিয়ন্ত্রণ করে; পাকিস্তানের সকল ফুটবল ক্লাবকে এর সদস্য হতে হয়। এই সংস্থার ৮টি রাজ্য সংগঠন রয়েছে, যার মধ্যে ইসলামাবাদ ফুটবল অ্যাসোসিয়েশন অন্যতম। বর্তমানে পাকিস্তান ফুটবল ফেডারেশনের সভাপতির দায়িত্ব পালন করছেন হামজা খান এবং সাধারণ সম্পাদকের দায়িত্ব পালন করছেন মানিজেহ জাইনলি।
গোথারা
জনসংখ্যার উপাত্ত
ভারতের ২০০১ সালের আদমশুমারি অনুসারে গোথারা শহরের জনসংখ্যা হল ২১,৮১৯ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে গোথারা এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
পাকিস্তান ফুটবল ফেডারেশন
ইতিহাস
পাকিস্তান ফুটবল ফেডারেশন ১৯৪৮ সালে করাচিতে প্রথম জাতীয় চ্যাম্পিয়নশিপের আয়োজন করে।
মাহমুদুল হক রুবেল
কর্মজীবন
রুবেল ২০০১ সালে বাংলাদেশ জাতীয়তাবাদী দল এর প্রার্থী হিসাবে শেরপুর-৩ থেকে সংসদ সদস্য নির্বাচিত হয়েছিলেন।
ব্যক্তিগত জীবন
তার বাবা সেরাজুল হক শেরপুর-৩ আসনের সাবেক সংসদ সদস্য এবং তার চাচা বাংলাদেশ আওয়ামী লীগ এ কে এম ফজলুল হক সংসদ সদস্য বর্তমান পদে রয়েছেন।
মীরা রাই
মীরা রাই(জন্ম: ৩১ ডিসেম্বর ১৯৮৮) একজন নেপালি ট্রেল রানার এবং স্কাই রানার। তিনি অনেক আন্তর্জাতিক প্রতিযোগিতায় অংশ নিয়েছেন এবং অসংখ্য পুরস্কার জিতেছেন। ২০১৭ সালে, ন্যাশনাল জিওগ্রাফিক অ্যাডভেঞ্চারারের বিজয়ী ছিলেন।
জীবনপঞ্জি
তিনি বিশ্বের বেশ কয়েকটি চ্যালেঞ্জিং ট্রেল প্রতিযোগিতা অংশ নিয়েছিলেন।
প্রাথমিক জীবন
নেপালের পূর্ব ভোজপুরের প্রত্যন্ত গ্রামের বাসিন্দা হলেন মিরা। তার পরিবার নিত্যপ্রয়োজনীয় চাহিদা পূরণের জন্য কৃষিকাজের ওপর নির্ভরশীল ছিল। মাত্র ১২ বছর বয়সে তাকে স্কুল ছাড়তে হয় কারণ প্রথমত প্রতিদিনের কাজকর্মে বাবা-মাকে সাহায্য করতে হত তাকে এবং তার পরিবার তার আর পড়াশুনার খরচ চালাতে সক্ষম ছিল না। এমনকি তাকে জল সংগ্রহ করতে এবং বাজারে যেতে নিয়মিত পাহাড়ী অঞ্চলে দিয়ে পায়ে হেঁটে যেতে হত। ১৪ বছর বয়সে তিনি তার বাবা-মা'কে কিছু না বলে মাঝরাতে বাড়ি থেকে পালিয়ে যায় মাওবাদী দল যোগদান করবার জন্য। পরবর্তীকালে গৃহযুদ্ধের অবসান পর, নাবালিকা ছিলেন বলে তাকে নেপাল সেনাবাহিনী ছাড় দেয়। দেশে ফিরে তিনি ঠিক করেন এমন কিছু জীবনে করবেন যাতে তিনি তার পরিবারকে সহায়তা করতে পারেন এবং কারাতে ও ক্রীড়াবিদ হওয়ার জন্য কাঠমান্ডু পারি দেন।
খেলোয়াড়ী জীবন
মীরার ছিল জন্মগত প্রতিভা, তার প্রথম আল্ট্রা ম্যারাথন, ৫০ কিলোমিটার হিমালয়ান আউটডোর ফেস্টিভ্যাল ট্রেইলে অংশ নিয়েছিলেন পুরটাই না জেনে। একদিন সকালে যখন তিনি কাঠমান্ডুর আশেপাশের কোন এক পাহাড়ে দৌড়ছিলেন, তখন তার একটি দলের সাথে দেখা হয় যারা একই ট্রেইলগুলিতে প্রশিক্ষণ নিচ্ছিল। কিছুক্ষণ একসাথে দৌড়ানোর পরে, তারা পরের সপ্তাহে তাকে আরও একটি দৌড় প্রতিযোগিতার অংশ নেবার জন্য বলে। তিনি যখন সেই প্রতিযোগিতার পৌঁছেছিলেন, তিনি দেখতে পেলেন যে সেটি ৫০ কিলোমিটার দৌড় প্রতিযোগিতার। অপ্রস্তুত হওয়া সত্ত্বেও, সঠিক খাবার বা জল না নিয়ে, বা প্রযুক্তিগত পোশাক না পরেও তিনি এই দৌড় প্রতিযোগিতাটি জয়ী হয়েছিলেন এবং খেলাধুলায় প্রতি তার ইতিবাচক মনোভাবের জন্য আয়োজকদের দৃষ্টি আকর্ষণ করেছিলেন।
তবে বেশি দিন অপেক্ষা করতে হয়নি তাকে, তিনি রিচার্ড বুলের মতো পরামর্শদাতাকে পেয়ে যান এবং তার কাছে প্রশিক্ষণের পরে, তিনি আন্তর্জাতিক দৌড় প্রতিযোগিতায় অংশ নিতে শুরু করেছিলেন এবং একের পর এক প্রতিযোগিতায় জয়ী করবার সাথে সাথে বেশ কয়েকটি রেকর্ডও করেন। ২০১৬ সালটা শুরুতেই তিনি যুক্তরাজ্যে একটি প্রতিযোগিতার সময় হাঁটুতে চোট পান এবং আন্তর্জাতিক প্রতিযোগিতা থেকে কয়েকদিনের জন্য দূরে থাকতে হয়েছিল, তবে এই সময় তিনি নেপালে বিভিন্ন জায়গা ঘুরে নতুন তরুণ মহিলা ক্রীড়াবিদকে আন্তর্জাতিক মঞ্চে দৌড়বার প্রশিক্ষণে সহায়তা করেন এবং নেপালি যুবকদের মধ্যে খেলাধুলা প্রচারের জন্য তিনি কাঠমান্ডু এবং তার জন্মস্থান বোজপুরে অনেকগুলি ট্রেইল দৌড় প্রতিযোগিতার আয়োজনও করেন। জাতীয় এবং আন্তর্জাতিক উভয় মিডিয়াতে তার জীবনের সংগ্রামের কথা বলা ও দেখানো হয়। তিনি দেশের মেয়েদের অনুপ্রেরণা হয়ে উঠেন।
২০১৭ সালে, মীরা আন্তর্জাতিক প্রতিযোগিতা পুনরায় ফেরেন এবং সেপ্টেম্বর মাসে যুক্তরাজ্যের স্কটল্যান্ডের বায়ান নেভিস আল্ট্রা ট্রেল প্রতিযোগিতায় তিনি জয়ী হন এবং একটি নতুন রেকর্ড তৈরি করেন সময় নেন ১৪ ঘণ্টা এবং ২৪ মিনিট। এই মুহূর্তে তিনি একজন পেশাদার ট্রেইল দৌড়বীর এবং সলোমন রান্নিং দলের একজন সদস্য।
কীর্তি
তার কৃতিত্বের বিবরণ {{legend|PaleGreen|স্কাইরানার ওয়ার্ল্ড সিরিজ (দুটি জয়)}}
মিউজিয়াম অব দ্য ফিউচার, কাতার
মিউজিয়াম অব দ্য ফিউচার (متحف المستقبل)  উদ্ভাবনী এবং ভবিষ্যতবাদী চিন্তা, পরিষেবা এবং পণ্যগুলির জন্য একটি প্রদর্শনী স্থান। সংযুক্ত আরব আমিরাতের দুবাইয়ের আর্থিক জেলায় অবস্থিত জাদুঘরের তিনটি প্রধান উপাদান রয়েছে: সবুজ পাহাড়, ভবন এবং শূন্যতা। দুবাই ফিউচার ফেডারেশন কর্তৃক প্রতিষ্ঠিত এই জাদুঘরটি ২০২১ সালে শেষ হবার কথা ছিলো। তবে শেষ পর্যTন্ত ২০২২ সালের ফেব্রুয়ারীতে এর উদ্ধোধন হয়।
এই জাদুঘরের লক্ষ্য হল প্রযুক্তিগত উন্নয়ন এবং উদ্ভাবন, বিশেষ করে রোবোটিক্স এবং কৃত্রিম বুদ্ধিমত্তা (এআই) ক্ষেত্রে।
ইতিহাস
দুবাই এর শাসক এবং সংযুক্ত আরব আমিরাতের ভাইস প্রেসিডেন্ট এবং প্রধানমন্ত্রী মুহাম্মদ বিন রশিদ আল মাকতুম ৪ মার্চ ২০১৫ সালে তার সরকারের আমলে জাদুঘর প্রতিষ্ঠার পরিকল্পনা ঘোষণা করেন।
৭ ফেব্রুয়ারী ২০১৬-এ মোহাম্মদ বিন রশিদ বিশ্ব সরকার সম্মেলন ২০১৬-এর অংশ হিসেবে মিউজিয়াম অফ দ্য ফিউচার প্রদর্শনীর উদ্বোধন করেন। ২৪ এপ্রিল ২০১৬, মোহাম্মদ বিন রশিদ 'দুবাই ফিউচার ফাউন্ডেশন' চালু করেন। নতুন কাঠামোর অধীনে মিউজিয়াম অব দ্য ফিউচার দুবাই ফিউচার ফাউন্ডেশনের একটি অংশ হয়ে উঠেছে।
১০ ফেব্রুয়ারী ২০১৭ এবং ৯ ফেব্রুয়ারী ২০১৮, ভবিষ্যতের জাদুঘরটি বিশ্ব সরকার সম্মেলন চলাকালীন মদিনাত জুমেইরাহতে অস্থায়ীভাবে খোলা হয়েছিল।
২২ ফেব্রুয়ারী ২০২২ তারিখে জাদুঘরটি আনুষ্ঠানিকভাবে দুবাই সময় সন্ধ্যা ৭ টায় খোলা হয়েছিল। উদ্বোধনী অনুষ্ঠান এবং জাদুঘর খোলার অধিকার শেখ মোহাম্মদ বিন রশিদ আল মাকতুমের পাশাপাশি দুবাইয়ের ক্রাউন প্রিন্স শেখ হামদান বিন মোহাম্মদ বিন রশিদ আল মাকতুম এবং শেখ মাকতুম বিন মোহাম্মদ বিন রশিদ আল মাকতুমকে জাদুঘর উদ্ধোধনের দ্বায়িত্ব দেয়া হয়।
ডিজাইন চিন্তা
দ্য মিউজিয়াম অফ দ্য ফিউচারের মুল ভাবনা হচ্ছে এটি আবাসন উদ্ভাবন এবং একটি কেন্দ্র হবার জন্য সামাধান খুজে বের করা যা গবেষক, ডিজাইনার, উদ্ভাবক এবং অর্থদাতাদের এক ছাদের নীচে নিয়ে আসে। তা ছাড়াও ভবিষ্যতের শহরগুলি যে চ্যালেঞ্জগুলির মুখোমুখি হবে তাকে সমন্বয়ে উৎসাহিত করতে চায়৷ জাদুঘরটিতে স্বাস্থ্য, শিক্ষা, স্মার্ট শহর, জ্বালানি এবং পরিবহন সহ বিভিন্ন ক্ষেত্রে নিবেদিত উদ্ভাবন ল্যাব থাকবে। এটি গবেষণা প্রতিষ্ঠান এবং বিশ্ববিদ্যালয়ের সাথে অংশীদারিত্বের ভিত্তিতে নতুন উদ্ভাবনকে সহজ করবে এবং পরীক্ষা করবে।
ভবন কাঠামো
মিউজিয়াম অব দ্য ফিউচারের ভবন স্থাপনাকে বিশ্বের অন্যতম জটিল কাঠামো বলে বিবেচনা করা হচ্ছে। স্থাপত্য প্রতিস্ঠান কিল্লা ডিজাইন স্টুডিও এবং প্রকৌশল পরামর্শক ব্যুরো হ্যাপল্ডে এর তত্বাবধানে এর ডিজাইন নকশা প্রস্তত করা হয়। পরিবেশবান্ধব এবং শক্তিসাম্যয়ী স্থাপনা হিসেবে এটি লিড প্লাটিনাম (LEED Platinum) রেটিং অর্জন করার আশা করছে।
উদ্যোগসমুহ
১৭ ফেব্রুয়ারী ২০১৬-এ, দুবাই ফিউচার ফাউন্ডেশন বর্তমান এবং ভবিষ্যতের অ্যাপ্লিকেশনগুলি অন্বেষণ এবং আলোচনা করতে এবং ব্লকচেন প্ল্যাটফর্মের মাধ্যমে লেনদেন সংগঠিত করার জন্য গ্লোবাল ব্লকচেইন কাউন্সিল চালু করার ঘোষণা করেছে।
২৮ মার্চ ২০১৬-এ, দুবাই ফিউচার ফাউন্ডেশন প্রতিদিনের ভিত্তিতে অধ্যয়ন, গবেষণার ফলাফল, ভিজ্যুয়াল উপাদান এবং ইনফোগ্রাফিক প্রকাশের মাধ্যমে প্রযুক্তি এবং বিজ্ঞান খাতের সর্বশেষ অনুসন্ধানগুলি সরলীকৃত এবং সহজে বোধগম্য ভাষায় সুসম্পন্ন করার একটি উদ্যোগ হিসেবে মোস্তাকবাল পোর্টাল চালু করে।
ডেয়ার (লা লা লা)
"ডেয়ার (লা লা লা)" (Dare (La La La)) কলম্বিয় গায়ক-গীতিকার শাকিরার আত্ম-শিরোনমকুত দশম স্টুডিও অ্যালবাম শাকিরা (২০১৪)-এ রেকর্ডকৃত একটি গান। অ্যালবামের তৃতীয় একক হিসাবে ২৪ এপ্রিল ২০১৪ সালে গানটি ইতালির সমসাময়িক হিট রেতারে, এবং পরবর্তীতে মার্কিন যুক্তরাষ্ট্রে আরসিএ রেকর্ডসের মাধ্যমে রিমিক্স বান্ডেলে মাধ্যমে মুক্তি দেওয়া হয়। এটি যৌথভাবে শাকিরা, জে সিং, ড. লুক, ম্যাথিউ জমফি-লিপাইন, ম্যাক্স মার্টিন, সারকুট, রাইলিনে আরেগুইন, লিসা লালালিলা এবং জন জে কোটে জুনিয়র কর্তৃক রচিত হয়েছে, যার প্রযোজনা পরিচালিত হয়েছে, ড. লুক, শাকিরা, জে২, সারকুট এবং বিলবোর্ড। এটি আপটেমো, ড্রাম এবং স্তবের ওপর নির্মিত ড্যান্স-পপ ঘরনার গান।
"লা লা লা (ব্রাজিল ২০১৪)" শিরোনামে নতুন রচনার মাধ্যমে এর দ্বিতীয় সংস্করণ ২০১৪ বিশ্বকাপের জন্যে একই বছরের ২৭ মে মুক্তি পায়। এই গান বৈশিষ্ট্যায়িত করেন ব্রাজিলীয় সংগীতশিল্পী ক্যারলিনহোস ব্রাউন।
ট্যাক তালিকায়ন
সিডি একক - মূল সংস্করণ
সিডি একক - ব্রাজিল ২০১৪ সংস্করণ
স্প্যানিশ সিডি একক - মূল সংস্করণ
স্প্যানিশ সিডি একক - ব্রাজিল ২০১৪ সংস্করণ
ইউরোপিয় সিডি একক
রিমিক্স
প্রশংসাপত্রদান
লা লা লা (ব্রাজিল ২০১৪)
হান্দি সুবাশি
হ্যান্ডে সুবায়ে (জন্ম: ২১ ফেব্রুয়ারি ১৯৮৪) একজন তুর্কি অভিনেত্রী এবং বিউটি প্রতিযোগিতার শিরোনামধারক। তিনি ২০০৫ সালের মিস তুরস্ক প্রতিযোগিতার বিজয়ী ছিলেন। অভিনেত্রী হিসাবে তিনি ২০০৬ সাল থেকে নয়টিরও বেশি ছবিতে অভিনয় করেছেন।
সাফিয়া তালেব আলী আল-সুহাইল
সাফিয়া তালেব আলী আল-সুহাইল একজন ইরাকি শিয়া মুসলিম রাজনীতিবিদ, তিনি বর্তমানে ২০২০ সালের সেপ্টেম্বর থেকে ইতালিতে ইরাকের রাষ্ট্রদূত হিসেবে নিযুক্ত আছেন। তিনি ২০০৪ সালে ওমানে ইরাকের প্রথম মহিলা হিসাবে রাষ্ট্রদূত নিযুক্ত হন এবং তিনি দেশের গুরুত্বপূর্ণ রাজনৈতিক ও কূটনৈতিক পদে অধিষ্ঠিত ছিলেন। যার মধ্যে রয়েছে: ২০০৫ থেকে ২০১৪ সাল পর্যন্ত সময়ের জন্য রাজধানী বাগদাদে দুটি সংসদীয় অধিবেশনে ইরাকি সংসদের সদস্য এবং ২০১৪ থেকে ২০১৬ পর্যন্ত মেয়াদে ইরাকের পররাষ্ট্র মন্ত্রণালয়ের ইউরোপ বিষয়ক বিভাগের প্রধান এবং ইরাক প্রজাতন্ত্রের রাষ্ট্রদূত ছিলেন। ২০১৬ থেকে ২০১৯ সময়কালে জর্ডানের হাশেমীয় রাজ্যে" তিনি ইরাকের কাউন্সিল অফ রিপ্রেজেন্টেটিভের একজন প্রাক্তন সদস্য ছিলেন, তিনি ২০০৫ সালের ডিসেম্বরে ধর্মনিরপেক্ষ ইরাকি ন্যাশনাল লিস্ট থেকে ইরাকের কাউন্সিল অফ রিপ্রেজেন্টেটিভের সদস্য নির্বাচিত হয়েছিলেন।
পটভূমি
সাদ্দাম হোসেনের বিরুদ্ধে অভ্যুত্থানের পরিকল্পনার পর ১৯৯৪ সালে বৈরুতে শেখ আল-তামিমিকে হত্যা করা হয়, মার্কিন যুক্তরাষ্ট্র সাদ্দাম হোসেনকে পরামর্শ দেওয়ায় অভ্যুত্থানের পরিকল্পনাটি ব্যর্থ হয়েছিল। সাফিয়া তার পিতার বিপরীত ভূমিকায় অবতীর্ণ হন, তিনি বিরোধী ইরাকি গোষ্ঠীগুলিকে সশস্ত্র করেন, বিরোধী সংবাদপত্র আল মানার আল আরাবি সম্পাদনা করেন এবং প্যারিস ভিত্তিক মানবাধিকার সংগঠন ইন্টারন্যাশনাল অ্যালায়েন্স ফর জাস্টিসের অ্যাডভোকেসি ডিরেক্টর হন।
২০০২ সালের ডিসেম্বরে তিনি সাদ্দাম হোসেনের অধীনে ইরাকে মানবাধিকার লঙ্ঘনের বিষয়ে অবগত করাতে ব্রিটিশ প্রধানমন্ত্রী টনি ব্লেয়ারের সাথে সাক্ষাত করেন। পরের মাসে তিনি গণবিধ্বংসী অস্ত্রের তদন্তের জন্য জাতিসংঘের সমালোচনা করে একটি নিবন্ধ লিখেছিলেন কিন্তু "ইরাকি জনগণের বিরুদ্ধে অপরাধ" তদন্ত করেননি। তিনি মানবাধিকার লঙ্ঘনের বিষয়ে তদন্তের জন্য জাতিসংঘের একটি কমিশন গঠনের জন্য এবং সাদ্দাম হোসেনকে পরিকল্পিত গণহত্যা ও মানবতার বিরুদ্ধে অপরাধের জন্য অভিযুক্ত করার আহ্বান জানান।
২০০৩ সালের ডিসেম্বরে তিনি সাদ্দাম হোসেন বিরোধী বিরোধী দলের সদস্য হিসেবে নির্বাসনে "ফলো-আপ এবং অ্যারেঞ্জমেন্ট কমিটি" -এর "ইরাককে স্বৈরশাসন থেকে মুক্ত করার জাতীয় অভিযান" সদস্য হিসেবে নিযুক্ত হন।
ইরাকে প্রত্যাবর্তন
২০০৩ সালের মার্চে মার্কিন যুক্তরাষ্ট্র ও সহযোগী বাহিনী কর্তৃক ইরাক আক্রমণের পর আল-সুহাইল ইরাকে ফিরে আসেন।
২০০৪ সালের জুন মাসে তার কুর্দি স্বামী বখতিয়ার আমিন যার দ্বৈত নাগরিকত্বও ফরাসি, তিনি ইরাকের অন্তর্বর্তীকালীন আইয়াদ আল্লাভি সরকারের মানবাধিকার মন্ত্রী নিযুক্ত হন। পরের মাসে আল-সুহাইলকে মিশরে ইরাকি রাষ্ট্রদূত হিসেবে নিযুক্ত করা হয়, কিন্তু ইরাকের পররাষ্ট্রমন্ত্রী হোসিয়ার জেবারির বিরুদ্ধে পররাষ্ট্র মন্ত্রণালয় বিপুল সংখ্যক বাথিস্টদের নিয়োগ করে বলে অভিযোগ করে আল-সুহাইল তা প্রত্যাখ্যান করেন।
২০০৫ সালের ফেব্রুয়ারিতে তিনি প্রেসিডেন্ট জর্জ ডব্লিউ. বুশের "ইরাকি মহিলা রাজনৈতিক কাউন্সিল" -এর নেতা হিসেবে ২০০৫ স্টেট অফ দ্য ইউনিয়ন ভাষণের জন্য লরা বুশের পাশে উপস্থিত ছিলেন।. এরপর তিনি ইরাকের প্রেসিডেন্ট প্রার্থী হিসেবে জনসম্মুখে উপস্থিত হন।
২০০৫ সালের নভেম্বরে তিনি ইরাকের সংবিধানের ৩৯ নং অনুচ্ছেদ সংশোধন করার জন্য আসন্ন নির্বাচনে প্রচারণা চালানোর জন্য অন্যান্য ইরাকি মহিলাদের সাথে একটি জোট - "ইরাকি প্লেডজ কোয়ালিশন" গঠন করেন বলে জানা যায় যা ব্যক্তিগত মর্যাদা আইন সম্পর্কিত। যাইহোক, নির্বাচনের পর তিনি অন্তর্বর্তীকালীন প্রধানমন্ত্রী আয়াদ আল্লাভির ধর্মনিরপেক্ষ ইরাকি ন্যাশনাল লিস্ট এর হয়ে ইরাকের প্রতিনিধি পরিষদের সদস্য মনোনীত হন।
তাকে বিশেষ করে কাউন্সিল অব রিপ্রেজেন্টেটিভস (পার্লামেন্ট) এর কার্যক্রমে দেখা যায় কারণ তিনি একমাত্র সদস্য যিনি ইরাকি উচ্চারণে কথা বলেন না। পরিবর্তে তিনি লেবাননের উচ্চারণে কথা বলতেন।
মিয়ানমারের ভূগোল
থাম্ব|কোপেন জলবায়ু শ্রেণিবিন্যাস অনুযায়ী মিয়ানমারের (বার্মা) মানচিত্র। |alt= মিয়ানমার (বার্মা নামেও পরিচিত) দক্ষিণ-পূর্ব এশিয়ার মূল ভূখণ্ডের সবচেয়ে উত্তর-পশ্চিম দেশ। এটি ইন্দোচীন উপদ্বীপে অবস্থিত মূল ভূখণ্ডের দক্ষিণ-পূর্ব এশিয়ার উত্তর-পশ্চিমতম দেশ। ২৬১২২৮ বর্গ মাইল (৬৭৬,৫৭৮ বর্গ কিমি) এলাকা নিয়ে এটি দক্ষিণ-পূর্ব এশিয়ার দ্বিতীয় বৃহত্তম দেশ এবং দক্ষিণ-পূর্ব এশিয়ার মূল ভূখণ্ডের বৃহত্তম। ঘুড়ি আকৃতির দেশটি মালয় উপদ্বীপের পশ্চিম উপকূল বরাবর ১২৭৫ মাইল (২০৫০ কিমি) পর্যন্ত ১০' উত্তর থেকে ২০' উত্তর অক্ষাংশ পর্যন্ত প্রসারিত। এটি হিমালয়ের দক্ষিণ-পূর্বে, ভারতীয় এবং ইউরেশীয় পাতগুলো বরাবর অবস্থিত।  এর পশ্চিমে বঙ্গোপসাগর এবং এর দক্ষিণে আন্দামান সাগর।  দেশটি পশ্চিমে আরাকান পর্বতমালা এবং পূর্বে আধিপত্য বিস্তারকারী শান মালভূমি সহ বিভিন্ন পর্বতশ্রেণীর মধ্যে অবস্থিত। কেন্দ্রীয় উপত্যকা অঞ্চলের মাঝে ইরাবতী নদী আছে, এটি দেশের সবচেয়ে অর্থনৈতিকভাবে গুরুত্বপূর্ণ নদী যার অববাহিকায় বৃহত্তম শহর ইয়াঙ্গুন যেখানে ৩৯.৫ মিলিয়ন মানুষ বাস করে। দেশটিতে ১৩৫টি সরকারীভাবে স্বীকৃত গোষ্ঠী সহ অনেক বৈচিত্র্যময় জাতিগত গোষ্ঠীর আবাসস্থল। এটি কৌশলগতভাবে ভারত মহাসাগরের জাহাজ চলাচলের রুটগুলোর নিকটে অবস্থিত। এর প্রতিবেশী দেশগুলো হলো চীন, ভারত, বাংলাদেশ, থাইল্যান্ড এবং লাওস।
সীমানা
মোট স্থল সীমানার দৈর্ঘ্য: ৬,৫২২ কিলোমিটার (৪,০৫৩ বর্গ মাইল)
মোট ভূমির ক্ষেত্রফল: ৬,৬৭,৫৭৮ বর্গ কিলোমিটার (২,৬১,২২৮ বর্গ মাইল)
সীমানা দেশসমূহ:
বাংলাদেশের সাথে ২৭১ কিলোমিটার (১৬৮ মাইল), ভারতের সাথে ১,৪৬৮ কিলোমিটার (৯১২ মাইল), চীনের সাথে ২,১২৯ কিলোমিটার (১,৩২৩ মাইল), লাওসের সাথে ২৩৮ কিলোমিটার (১৪৮ মাইল) এবং থাইল্যান্ডের সাথে ২,৭১৬ কিলোমিটার (১,৫০১ মাইল) সীমানা রয়েছে।
মোট উপকূলরেখার দৈর্ঘ্য: ২,২২৮ কিলোমিটার (১,৩৮৪ মাইল)
মোট জলাঞ্চলের ক্ষেত্রফল: ২৩,০৭০ বর্গ কিলোমিটার (৮,৯১০ বর্গ মাইল)
জলবায়ু
১০০০ মিটার (৩,২৮১ ফুট) নীচের নিম্নভূমিতে ক্রান্তীয় মৌসুমি জলবায়ু বিদ্যমান। গ্রীষ্মের সময় মেঘলা, বৃষ্টিপাত, উষ্ণ, আর্দ্র (দক্ষিণ-পশ্চিম মৌসুমি বায়ু, জুন থেকে সেপ্টেম্বর); শীতের সময় কম মেঘলা, স্বল্প বৃষ্টিপাত, হালকা তাপমাত্রা, কম আর্দ্রতা (উত্তর-পূর্ব মৌসুমি বায়ু, ডিসেম্বর থেকে এপ্রিল)।
পর্বতমালা
মিয়ানমার এর সীতাতং উপত্যকা, সিন্ডউইন উপত্যকা, জিবিউ তুংডান, মিন-উন টুংডান, হমন-কিন তুংডান এবং গাঙ্গা তৌংদনের ছোট পর্বতমালা পাশাপাশি তুলনামূলকভাবে নীচু পাহাড় বাগো ইয়োমা (পেগু রেঞ্জ) দ্বারা চিহ্নিত। বাগো ইয়োমা মধ্য মিয়ানমারে ইরাবতী এবং সিততাং নদীর মধ্যে একটি শৃঙ্খল। মধ্য উপত্যকা অঞ্চলটি উত্তরের খাড়া, উচ্চভূমি দ্বারা সীমাবদ্ধ, যেখানে হেনগডুয়ান সিস্টেমের দক্ষিণ প্রান্তে মিয়ানমার এবং চীনের সীমানা তৈরি হয়েছে। দেশের উত্তর প্রান্তে ৫,৮৮১ মিটার (১৯,২৯৫ ফুট) হকাকাবো রাজি অবস্থিত যা দেশের সর্বোচ্চ চূড়া। এই পর্বতটি হিমালয়ের পাদদেশ থেকে আসাম, নাগাল্যান্ড এবং মিজোরামের সীমান্তবর্তী অঞ্চলগুলোর সমান্তরাল রেঞ্জগুলোর একটি ধারার অংশ।
পূর্ব মিয়ানমারে শান পাহাড়ের সর্বোচ্চ চূড়াটি হলো ২,৫৬৩ মিটার উঁচু লোই পাঙ্গনাও যা দক্ষিণ-পূর্ব এশিয়ার অন্যতম চূড়ান্ত শিখর।  শান পাহাড় কারেন হিলস, ডভানা রেঞ্জ এবং টেনাসেরিম হিলসের সাথে থাইল্যান্ডের সাথে একটি প্রাকৃতিক সীমানা তৈরি করে। দক্ষিণ মিয়ানমার মূলত বিলিয়াকতংয়ের পশ্চিমা অংশ নিয়ে গঠিত যা তেনাসরিম রেঞ্জের সর্বোচ্চ অংশ। এটি দক্ষিণে প্রসারিত হয়েছে এবং মালয় উপদ্বীপের কেন্দ্রীয় পরিসর তৈরি করে।
নদী
বার্মার মূল নদী ইরাবতী মধ্য বার্মা অববাহিকা হয়ে উত্তর থেকে দক্ষিণে প্রবাহিত হয়ে প্রশস্ত বদ্বীপে শেষ হয়। মেকং নদীটি তিব্বতি মালভূমি থেকে চীনের ইউনান প্রদেশ এবং উত্তর-পূর্ব বার্মা হয়ে লাওস পর্যন্ত প্রবাহিত হয়।
পূর্বে স্যালুইন এবং সিত্তং নদী শান পাহাড়ের পশ্চিম পাশ এবং দাওয়ানা রেঞ্জের উত্তর প্রান্তে বয়ে চলেছে। বার্মার সংকীর্ণ দক্ষিণ-পূর্বাঞ্চলে, ইয়ে, হেইঞ্জ, দাভেই (তাভয়), গ্রেট তেনাসেরিম (তানিন্থারি) এবং লেনিয়া নদী তুলনামূলকভাবে সংক্ষিপ্ত এবং আন্দামান সাগরে প্রবাহিত হয়েছে। আরও দক্ষিণে ক্রাবুরী নদী থাইল্যান্ড এবং বার্মার দক্ষিণ সীমানা গঠন করে।
সামুদ্রিক দাবি
সঙ্গতিপূর্ণ অঞ্চল: ২৪ এনএমআই (নটিক্যাল মাইল) (২৭.৬ মাইল; ৪৪.৪ কিমি)
কন্টিনেন্টাল শেল্ফ: ২০০ এনএমআই (২৩০.২ মাইল; ৩৭০.৪ কিমি)
এক্সক্লুসিভ অর্থনৈতিক অঞ্চল: ৫৩২,৭৭৫ বর্গ কিমি (২০৫,৭০৬ বর্গ মাইল), ২০০ এনএমআই (২৩০.২ মাইল; ৩৭০.৪ কিমি)
প্রাকৃতিক দুর্যোগ
প্রাকৃতিক দুর্যোগের মধ্যে রয়েছে ধ্বংসাত্মক ভূমিকম্প এবং ঘূর্ণিঝড়। জুন থেকে সেপ্টেম্বর পর্যন্ত বর্ষাকালে বন্যা এবং ভূমিধসের ঘটনা প্রচলিত। পর্যায়কালীন খরাও ঘটে। মিয়ানমারে সবচেয়ে ভয়ানক ঘূর্ণিঝড়টি ছিল ২০০৮ সালের ঘূর্ণিঝড় নার্গিস। চলমান জলবায়ু পরিবর্তনের সাথে মহাসাগরগুলো উষ্ণ হয়ে উঠেছে এবং মিয়ানমারের জন্য ঘূর্ণিঝড় আরও তীব্র এবং ধ্বংসাত্মক হয়ে উঠতে পারে।
পরিবেশ
পরিবেশগত সমস্যাগুলোর মধ্যে রয়েছে শিল্প দূষণের ফলে বনভূমি, বায়ু, মাটি এবং পানি দূষণ। অপর্যাপ্ত স্যানিটেশন এবং নিম্নমানের পানি বিশুদ্ধকরন রোগবিস্তারে অবদান রাখে।
সুইজারল্যান্ডের হিন্দু মন্দিরের তালিকা
এখানে সুইজারল্যান্ডের হিন্দু মন্দিরগুলির একটি তালিকা রয়েছে :
অন্যান্য অবস্থান
আরও দেখুন: সুইজারল্যান্ডের সমস্ত হিন্দু মন্দির, তাদের যোগাযোগের বিবরণ এবং খোলার সময়
গোবিন্দগড়
গোবিন্দগড় (Govindgarh) ভারতের মধ্য প্রদেশ রাজ্যের রেওয়া জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬২ মিটার (১১৮৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গোবিন্দগড় শহরের জনসংখ্যা হল ৯৬৯৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে গোবিন্দগড় এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
বাঁটুল দি গ্রেট (টেলিভিশন ধারাবাহিক)
বাঁটুল দি গ্রেট হলো বাংলা ভাষার অ্যানিমেটেড গোয়েন্দাধর্মী রোমাঞ্চকর টেলিভিশন ধারাবাহিক। যেটি ২০১৪ সালে থেকে জি বাংলা টেলিভিশন চ্যানেলে সম্প্রচারিত হয়ে আসছে। টেলিভিশন ধারাবাহিকটি "অ্যানিমেট্রিক্স মাল্টিমিডিয়া" অ্যানিমেশন স্টুডিওতে নির্মিত হয়। অরিজিৎ ভদ্র নারায়ণ দেবনাথের সৃষ্টি বাঁটুল দ্য গ্রেট অবলম্বনে ধারাবাহিকটির চিত্রনাট্য লিখেছেন ও পরিচালনা করেছেন। বাংলা ছাড়াও ধারাবাহিকটিকে ওড়িয়া ভাষায় ডাবিং করিয়েও সম্প্রচারিত হত।
হিমালয়ী কাঠঠোকরা
বিবরণ
হিমালয়ী কাঠঠোকরার চেহারা দেখতে বড় কাঠঠোকরার মতো। কিন্তু কাছাকাছি দেখলে পার্থক্য লক্ষ্য করা যায়।পাখিটি দেখে যে প্রাথমিক পার্থক্য বুঝা যায় তাহল এটির ছোট আকারে। পাখিটি সনাক্ত করা যায়: ঘাড়ের পেছনের রং কালো। তাদের গলায় রং বাদামী। এই বাদামী রং বুকের  নিচে যেতে পারে এবং কালো বিন্দু বিন্দু দাগ থাকে।
বিস্তৃতি
হিমালয়ী কাঠঠোকরা ভুটান, ভারত, নেপাল, মায়ানমার পর্যন্ত বিস্তৃত। এসব দেশে পাখিটি বছরব্যাপী বাসিন্দা।  এই প্রজাতির পাখিটি বাংলাদেশের ঢাকা, সিলেট অঞ্চলের দেখা যায়।
বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।ঢাকা বিভাগে এদের দেখা যায় না বলে কোথাও কোথাও উল্লেখ করা হয়েছে। পরিবর্তে চট্টগ্রাম বিভাগে এদের দেখা যায় বলে উল্লেখ করা হয়েছে।
এফসিডাব্লিউ (টেলিভিশন ধারাবাহিক)
এফসিডাব্লিউ ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই)-এর মেধা উন্নয়ন ও প্রশিক্ষণ সংস্থা ফ্লোরিডা চ্যাম্পিয়নশিপ রেসলিং-এর পেশাদার কুস্তি খেলা টেলিভিশন চ্যানেলে প্রচারের উদ্দেশ্যে নির্মিত ধারাবাহিক অনুষ্ঠান ছিল। এই টেলিভিশন ধারাবাহিক অনুষ্ঠানের নাম ফ্লোরিডা চ্যাম্পিয়নশিপ রেসলিং-এর ইংরেজি অদ্যাক্ষরা হতে গৃহীত হয়েছিল। অনুষ্ঠানটি যুক্তরাষ্ট্রের ফ্লোরিডা অঙ্গরাজ্যের টাম্পা বে কেন্দ্রিক ব্রাইট হাউজ স্পোর্টস নেটওয়ার্কে প্রচারিত হতো।
প্রচার ইতিহাস
চার মৌসুমে মোট ১৯৭টি পর্ব ধারণ করা হয়। ১৭ জুলাই, ২০০৮-এ এফসিডাব্লিউ এরেনা হতে এর প্রথম  এবং ১ জুন, ২০১২-তে সর্বশেষ পর্ব ধারণ করা হয়েছিল। টড গ্রিশাম ও ডাব্লিউডাব্লিউই 'হল অব ফেমার' ডাস্টি রোডস ৬০ মিনিট দৈর্ঘ্যের প্রতিটি পর্বে ধারাভাষ্য দিতেন। ৫ অক্টোবর, ২০০৮ হতে ব্রাইট হাউজ স্পোর্টস নেটওয়ার্কে অনুষ্ঠানটির সম্প্রচার শুরু হয় ডাব্লিউডাব্লিউই ফ্লোরিডা চ্যাম্পিয়নশিপ রেসলিং-এর সকল কর্মকাণ্ড সমাপ্ত করে নিজেদের মেধা উন্নয়ন ও প্রশিক্ষণের জন্য এনএক্সটি ব্র্যান্ড চালু করলে প্রায় চার বছর চলমান থাকার পর ১৫ জুলাই, ২০১২-এর সমাপনী পর্ব প্রচারের মাধ্যমে ধারবাহিকটির ইতি টানা হয়।  অনুষ্ঠানটির গাঠনিক ধারণা নিয়ে পরবর্তীতে এনএএক্সটি টেলিভিশন ধারাবাহিক শুরু হয়।
.টিভি
com.tv, net.tv, org.tv এবং অন্যান্যদের মতো সংরক্ষিত নাম ব্যতীত, যে কোনো ব্যক্তি দ্বিতীয়-স্তরের ডোমেইন নিবন্ধন করতে পারে ডোমেইন নামটি জনপ্রিয়, এবং এইভাবে অর্থনৈতিকভাবে মূল্যবান, কারণ এটি টেলিভিশন শব্দের সংক্ষিপ্ত রূপ । ১৯৯৮ সালে টুভালু সরকার .tv প্রত্যয়টিকে "টেলিভিশন"-এর মতোই পুঁজি করার চেষ্টা করেছিল। ২০১০ সালে, টুভালু সরকারের রাজস্বের প্রায় ১০% এসেছে .tv ঠিকানা থেকে রয়্যালটি থেকে।
তথ্য. সিএ এবং আইডিয়াল্যাব
টুভালুকে দুই-অক্ষরের শীর্ষ-স্তরের ইন্টারনেট ডোমেইন প্রত্যয় বরাদ্দ করার পরে, .tv, টুভালু সরকার ইন্টারন্যাশনাল টেলিকমিউনিকেশন ইউনিয়নের সাথে কাজ করে এবং ডোমেন প্রত্যয়ের জন্য একটি ব্যবস্থাপনা অংশীদার নির্বাচন করার জন্য একটি প্রক্রিয়া তৈরি করে।
ভেরিসাইন
.tv কর্পোরেশন ডোমেনের বিপণনের জন্য VeriSign Inc এর সাথে একটি চুক্তি করেছে৷ ২০০১ সালের ডিসেম্বরে, .tv কর্পোরেশন একটি নয় অঙ্কের লেনদেনে VeriSign এর কাছে বিক্রি হয়েছিল। ৩১ ডিসেম্বর ২০০১ থেকে, .tv কর্পোরেশন ইন্টারন্যাশনাল ভেরিসাইন ইনকর্পোরেটেডের একটি সহযোগী প্রতিষ্ঠান হয়ে ওঠে। টুভালু The .tv কর্পোরেশনে তার ইক্যুইটি শেয়ার VeriSign-এর কাছে বিক্রি করেছে যার জন্য এটিকে US$১০ মিলিয়ন প্রদান করা হয়েছে। ভেরিসাইন কর্পোরেশনের অধিগ্রহণের পর টুভালু সরকারকে দেওয়া ত্রৈমাসিক অর্থপ্রদান প্রতি ত্রৈমাসিকে US$৫৫০,০০০-এ হ্রাস পেয়েছে, যা প্রদানের ব্যবস্থা ১২ বছর ধরে অব্যাহত ছিল।
বিষয়বস্তু স্টেশন
.tv ডোমেন সহ ওয়েবসাইটগুলি প্রায়শই নির্দিষ্ট ব্র্যান্ড বা সংস্থাগুলির জন্য ভিডিও সামগ্রী বৈশিষ্ট্যযুক্ত করে৷ দ্য সিডনি মর্নিং হেরাল্ড এবং পিচফর্ক মিডিয়ার মতো প্রকাশনাগুলি তাদের অনলাইন প্রকাশনার সাব-স্টেশনগুলি মূল ভিডিও সামগ্রীর জন্য কঠোরভাবে চালায়। ভাইস ইন নিউ ইয়র্কের মতো বিপণন সংস্থাগুলি ব্র্যান্ড-উপযুক্ত .tv বিষয়বস্তু স্টেশন তৈরির জন্য চুক্তি পেয়েছে, যেমন ডেলের জন্য Motherboard.tv এবং ইন্টেলের জন্য ক্রিয়েটরস প্রজেক্ট এই ডোমেন প্রকারকে আরও দৃশ্যমানতা দিয়েছে, এবং এখানে স্বাধীন সামগ্রী স্টেশন তৈরি করতে অনুপ্রাণিত করেছে মার্কিন যুক্তরাষ্ট্র জুড়ে কলেজ স্তর যেমন নর্থওয়েস্টার্ন ইউনিভার্সিটিতে Massive.tv, ব্রাউন ইউনিভার্সিটিতে Maingreen.tv এবং ওয়াশিংটন ইউনিভার্সিটিতে Kuumba.tv ।
টম ইয়াম
টম ইয়াম হল এক ধরনের গরম এবং টক স্বাদের থাই স্যুপ বা ঝোলজাতীয় খাবার। এই স্যুপ সাধারণত চিংড়ি মাছ দিয়ে রান্না করা হয়।
টম ইয়াম শব্দ দুটি থাই শব্দ থেকে উদ্ভূত। টম কথার অর্থ হল কোনো কিছুকে আগুনের আঁচে ফোটানো বা সেদ্ধ করা এবং ইয়াম মানে হল মেশানো। টম ইয়ামকে তার গরম এবং টক স্বাদ দ্বারা চিহ্নিত করা হয়। স্বাদ আনতে সুগন্ধি মশলা এবং ভেষজ খাদ্য উপাদান ঝোলের মধ্যে মেশানো হয়। এই স্যুপটি লেমনগ্রাস, কাফির লেবুর পাতা, গালাঙ্গাল, লেবুর রস, মাছ থেকে তৈরি সস এবং চূর্ণ লাল মরিচের মতো তাজা উপাদান দিয়েও তৈরি করা হয়। টম ইয়াম একটি কার্যকরী খাদ্য এবং একটি প্রাকৃতিক অ্যান্টিমাইক্রোবিয়াল হিসাবে গৃহীত হয়েছে কারণ এতে কাফির কেবুর পাতা এবং লাল মরিচের মতো প্রাকৃতিক খাদ্য উপাদান ব্যবহার হয়।
বেশিরভাগ বাণিজ্যিক টম ইয়াম ভেষজ উপাদান গুঁড়ো করে তৈরি করা হয় এবং তেলে ভেজে, নেড়ে ও তারপরে সিজনিং (স্বাদের জন্য কোনো খাবারে বিভিন্ন মশলা মেশানো) এবং অন্যান্য সংরক্ষণকারী খাদ্য উপাদান (যেমন ভিনিগার) যোগ করে প্রস্তুত করা হয়। এই বাণিজ্যিক টম ইয়াম বোতলে ভরে বা প্যাকেজে বিশ্বজুড়ে বিক্রি করা হয়। টম ইয়ামে স্বাদ আনতে তাজা ভেষজ উপাদানের সাথে সাথে বিভিন্ন খাদ্য উপাদানের পেস্ট ব্যবহার হয়। এই বিবিধ খাদ্য উপাদানের ব্যবহার অনুযায়ী টম ইয়ামের প্রকৃতি ও স্বাদে ভিন্ন বৈশিষ্ট্য থাকতে পারে। স্যুপে প্রায়ই চিংড়ি, মুরগি বা শুকরের মাংসের মতো আমিষ উপাদান মেশানো হয়।
প্রস্তুতি
টম ইয়ামের স্বাদ সাধারনত টক এবং মশলাদার হয়, যা রান্নায় ব্যবহৃত উপাদানের উপর স্বাদ নির্ভর করে। ন্যাম প্রিক পাও নামে একটি স্থানীয় খাদ্য উপাদানের পেস্ট এই স্যুপের বিশিষ্ট স্বাদের ভিত্তি হিসাবে প্রস্তুত করা হয়। এই পেস্টের মধ্যে জল, ভেষজ উপাদান এবং মাংস যোগ করা হয়। ন্যাম প্রিক পাও পেস্টটি ভাজা মরিচ, শ্যালট(পেঁয়াজকলি) এবং রসুন দিয়েও তৈরি করা হয়। উপাদানগুলি কাঠকয়লার আগুনে ভালভাবে ঝলসানো হয়।
টম ইয়ামের মূল উপাদান হল চিংড়ি বা শুয়োরের মাংস। সবচেয়ে জনপ্রিয় টম ইয়াম নদীর চিংড়ি থেকে প্রস্তুত হয় যাকে টম ইয়াম গুং বলা হয়।
টম ইয়ামের অপরিহার্য ভেষজ উপাদানগুলির মধ্যে রয়েছে লেমনগ্রাস পাতা, গালাঙ্গাল এবং কাফির লেবুর পাতা। অন্যান্য গুরুত্বপূর্ণ উপাদানগুলির মধ্যে রয়েছে থাই মরিচ, মাশরুম, ধনে পাতা (সিলান্ট্রো), টমেটো, মিষ্টি সাদা পেঁয়াজ, চুনের রস, চিনি এবং মাছের সস। টম ইয়াম খুং নামক টম ইয়ামের প্রকরনটি হল নারকেল দুধ বা বাষ্পীভূত দুধের একটি প্রকার।
জারলান্ড
জারলান্ড (জার্মান ভাষায়: das Saarland – ) জার্মানির একটি রাজ্য। এর রাজধানী জারব্রুকান। জারলান্ডের আয়তন ২,৫৭০ বর্গ কিলোমিটার এবং জনসংখ্যা ১,০১২,০০০। আয়তন ও জনসংখ্যার ভিত্তিতে বার্লিন, ব্রেমেন ও হামবুর্গ – সিটি স্টেটগুলো ছাড়া জারলান্ড জার্মানির সবচেয়ে ছোট রাজ্য। এটি ফ্রান্স ও জার্মানির সীমান্তে অবস্থিত। জারলান্ডের প্রাকৃতিক সম্পদের প্রধান হল কয়লা। এখানে রয়েছে বিশাল কয়লা উত্তোলন শিল্প।
লীগ অফ নেশন্স কর্তৃক জার অববাহিকা অঞ্চল প্রতিষ্ঠার পূর্বে জারলান্ড কোন প্রদেশ বা একটি স্বতন্ত্র অঞ্চল ছিল না। এই রাজ্যের কিছু অংশ আগে প্রুশিয়া এবং কিছু অংশ বাভারিয়ার অন্তর্গত ছিল। ১৯৪৭ থেকে ১৯৫৬ পর্যন্ত জারলান্ড একটি ফরাসি অধ্যুষিত অঞ্চল ছিল এবং জার্মানি থেকে পৃথক ছিল। ১৯৫০ থেকে ১৯৫৬ পর্যন্ত জারলান্ড কাউন্সিল অব ইউরোপের সদস্য ছিল।
উত্তর রেল (রাশিয়া)
সেভেরনায়া শেলেস্নায়া রেলওয়ে বা উত্তর রেল (Северная железная дорога; উচ্চারণ - সেভেরনায়া শেলেস্নায়া দরোগা) হল রাশিয়ার রাজধানী মস্কো এবং আর্কানজেলস্কের মধ্যে সংযোগকারী রাশিয়ার পুরাতনতম রেল নেটওয়ার্কগুলির মধ্যে একটি; ১৮৭২ সালে এই রেলপথ প্রথম চালু করা হয়। এই রেল নেটওয়ার্কটি উত্তর মহাসাগরের-এর উপকূল বরাবর অবস্থিত। আর্কানজেলস্ক, কোমি, ভোলোগদা, কোস্ত্রোমা, ইয়ারোস্লাভ্‌ল, ,ল্‌ভানোভো, ও ভ্লাদিমির, প্রভৃতি রুশ ফেডারেশনভুক্ত ওবলাস্ট বা প্রশাসনিক অঞ্চল জুড়ে উক্ত রেলের বিস্তার। ইউরোপীয় রাশিয়ার উত্তর প্রান্ত বরাবর বিস্তৃত এই রেলপথের মোট দৈর্ঘ্য প্রায় ৬০০০ কিলোমিটার। ইয়ারোস্লাভ্‌লে এই রেলের সদরদপ্তর অধিষ্ঠিত।
ইতিহাস
উত্তর রাশিয়ায় রেলপথ স্থাপনের সূচনা বস্তুত ১৮৫৯ সালে। সে' সময়ই প্রস্তাবিত মস্কো-ইয়ারোস্লাভ্‌ল রেলপথের অংশ হিসেবে মস্কো থেকে ৭৫ কিলোমিটার উত্তরপূর্বে সেরগিয়েভ পসাদ্‌ পর্যন্ত রেলপথ স্থাপন শুরু হয়। ১৮৬২ থেকে এই পথে রেল চলাচল শুরু করে। সেই হিসেবে এই রেলপথটিই রাশিয়ার প্রাচীনতম রেলপথ। তবে বর্তমানে রেলপথের এই অংশটি আর উত্তর রেলের অংশ হিসেবে বিবেচিত হয় না। ১৯৫৯ সালে এই অংশটি মস্কো-ইয়ারোস্লাভ্‌ল রেলপথের অংশ হিসেবে রেলের মস্কো বিভাগের হাতে স্থানান্তরিত হয়। এই অংশটি বর্তমানে ট্রান্স সাইবেরিয়ান রেলওয়ের একটি অংশ। সেই হিসেবে ১৮৬৮ সালের সেপ্টেম্বরে কাজ শুরু করা ইভানোভো-শুইয়া অংশটিই বর্তমানে উত্তর রেলের প্রাচীনতম অংশ।
thumb|200px|রাশিয়ার উত্তর রেলের মানচিত্র (রুশ ভাষায়) ঊনবিংশ শতাব্দীর শেষের দিকে যখন জারশাসিত রাশিয়ায় নতুন নতুন রেলপথ নির্মাণের উপর যথেষ্ট গুরুত্ব আরোপিত হয়, তার ফলশ্রুতিতে উত্তর রেলের একের পর এক শাখা এই সময় বিস্তার লাভ করে। ১৮৮৭ সালে নির্মিত হয় ইয়ারোস্লাভ্‌ল থেকে নেরেখ্‌তা হয়ে কোস্ত্রোমা পর্যন্ত শাখাটি; ১৮৯৪ সালে ভোলোগদা থেকে একেবারে উত্তরে উত্তর মহাসাগর উপকূলস্থ আর্কেনজেলস্ক পর্যন্ত রেলপথ নির্মাণ শুরু হয়, যা শেষপর্যন্ত ১৮৯৭ সালে সম্পন্ন হয়। ঐ ১৮৯৭ সালেই ভোলোগদা থেকে ইয়ারোস্লাভ্‌ল পর্যন্ত নির্মিত হয় আরএকটি ন্যারোগেজ লাইন (১৯১৬ সালে এই লাইনটি নর্মালগেজে রূপান্তরিত করা হয়)। ১৯০৭ সালের মধ্যেই ইউরোপীয় রাশিয়ার উত্তর অংশে বর্তমান উত্তর রেলের অন্তর্ভুক্ত অঞ্চলে প্রায় ২০০০ কিলোমিটার রেলপথ স্থাপিত হয়ে যায়।
সোভিয়েত আমলের প্রথম দিকে রুশ গৃহযুদ্ধের বছরগুলিতে মানুষ ও পণ্য পরিবহনের ক্ষেত্রে এই ইতোমধ্যেই সুবিস্তীর্ণ রেলপথটির গুরুত্ব অনুভূত হলেও সাথে সাথে এর আরও সম্প্রসারণের কাজ শুরু করা যায়নি। তবে ১৯৩৭ - ১৯৪২ সালে যুদ্ধের মধ্যেই এর আরও সম্প্রসারণ হয় এবং সুমেরু বৃত্তেরও উত্তরে প্রায় ১৫০০ কিলোমিটার বিস্তৃত পেচোরা রেল স্থাপিত হয় (শুরুতে অবশ্য এর নাম ছিল উত্তর পেচোরা রেল)। এরফলে রেলপথে খনিশহর ভরকুতার সাথে মস্কোর সরাসরি যোগাযোগ স্থাপিত হয়। লেনিনগ্রাদে অবরোধের সময় উত্তর রাশিয়ার সাথে যোগাযোগের বিকল্প পথ হিসেবে এই রেলপথের গুরুত্ব সম্যক অনুভূত হয়। ১৯৬৭ সালে এই পেচোরা রেল উত্তর রেলের অন্তর্ভুক্ত হয়।
১৯২০ সাল থেকেই এই রেলপথের আংশিক বৈদ্যুতিকরণ শুরু হয়। দ্বিতীয় বিশ্বযুদ্ধের পর এই গতি ত্বরাণ্বিত হয়।
বর্তমান গুরুত্ব
বর্তমানে এই রেল পাঁচটি আঞ্চলিক বিভাগে বিভক্ত (আর্কানজেলস্ক, ইয়ারোস্লাভ্‌ল, সোলভিচেগোদস্ক, সস্নোগোরস্ক এবং ভোলোগদা)। এই পাঁচটি আঞ্চলিক বিভাগের রেলপথের মিলিত দৈর্ঘ্য ৫৯৬০ কিলোমিটার। ২০০৮ সালে এই রেলে সর্বমোট কর্মীর সংখ্যা ছিল ৫৪,৪৫২ জন। ঐ বছরে উত্তর রেল মোট ৯৪ লক্ষ দূরগামী যাত্রী, ১ কোটি ৯২ লক্ষ লোকাল যাত্রী এবং ৬ কোটি ৯২ টন পণ্য পরিবহন করে।
বহিঃসংযোগ
দপ্তরিক তথ্যক্ষেত্র
স্ট্রিয়াটেড স্যাটার
এরা নিমফালিডি (Nymphalidae ) গোত্র এবং স্যাটেরিনি( Satyrinae ) উপগোত্রের অন্তর্ভুক্ত প্রজাতি।
আকার
স্ট্রিয়াটেড স্যাটার এর প্রসারিত অবস্থায় ডানার আকার ৬০ - ৭৫ মিলিমিটার দৈর্ঘ্যের হয়।
বিস্তার
ভারত (জম্মু ও কাশ্মীর থেকে সিকিম) নেপাল, পাকিস্তান এ দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির ডানার উপরিতলের রঙ ঘন কালচে বাদামি !উভয় ডানার উপরিতলে সোজা ও কোনাকুনি ভাবে একটি চওড়া সাদা ডিসকাল (Discal) বন্ধনী বিদ্যমান। উক্ত ডিসকাল বন্ধনীর সামনের ডানার অংশটি কতকগুলি বিভিন্ন আকৃতির সাদা বড় ছোপের সমাহার ও ছোপগুলি কোস্টাল প্রান্তরেখার সামান্য নিচ থেকে শুরু হয়ে কোনাকুনিভাবে ডর্সাম (Darsum)এর মধ্যভাগ পর্যন্ত বিস্তৃত এবং পিছনের ডানার অংশটি অবিচ্ছিন্ন বন্ধনী যেটি কোস্টা থেকে শুরু হয়ে ডর্সাম অবধি কোনাকুনি নেমে গেছে। সামনের ডানায় কালো ছোট চক্ষু বিন্দুর ন্যায় একটি এপিক্যাল (Apical) ছোপ লক্ষ্য করা যায় যাহা ডিসকাল বন্ধনীস্থ তিন-চারটি সাদা ছোপ দ্বারা পরিবেষ্টিত। উক্ত ছোপগুলির মধ্যে ভিতরের দিকের ছোপটি পুরুষ নমুনার ক্ষেত্রে খুব ছোট। তিনটি সারিবদ্ধ ক্ষুদ্র সাদা বিন্দু কোস্টা থেকে কালো এপিক্যাল ছোপটির দিকে নেমে গেছে। পিছনের ডানার উপরিতল কালচে বাদামি ও ধূসর এবং সাদা ডিসকাল বন্ধনীটি সামনের ডানার তুলনায় ঈষদ চওড়া।
ডানার নিম্নতল ধূসর বাদামি ও খুব সুক্ষ সাদা রেখা দ্বারা আকর্ষণীয় ভাবে চিত্রিত। উভয় ডানার নিম্নতলের সাদা ডিসকাল বন্ধনীটি উপরিতলের তুলনায় বেশি চওড়া, তবে গঠনশৈলীতে উপরিতলেরই অনরূপ। সাদা ডিসকাল বন্ধনীটি ভিতরের দিকে সরু ঘন বাদামি বা কালচে রেখা দ্বারা সীমায়িত (Bordered)। সামনের ডানার এপিক্যাল চক্ষুবিন্দু বা ওসিলিটি (ocilli) কালো ও কেন্দ্রে সাদা বিন্দুযুক্ত এবং ডিসকাল বন্ধনীস্থ ৩ টি সাদা ছোপ দিয়ে ঘেরা। উভয় ডানাতেই পোস্ট-ডিসকাল অংশে একটি কালচে বন্ধনী এপিক্যাল অর্দ্ধ থেকে টর্নাস (tarnus) পর্যন্ত সোজাভাবে বা উল্লম্ব ভাবে বিস্তৃত।
পিছনের ডানায় কালচে পোস্ট-ডিসকাল বন্ধনী ও সাব-টার্মিনাল অংশের মধ্যবর্তী স্থান চকচকে ফ্যাকাশে সাদা আঁশে ছাওয়া ও ছোট ছোট কালো দাগযুক্ত। উভয় ডানায় সিলিয়া (cillia ) পর্যায়ক্রমে সাদা ও কালচে বাদামি।
মাথা উপরিতলে ঘন কালো ও নিম্নতলে ধূসর সাদা। বক্ষদেশ (thorux) ও উদর উপরিতলে কালচে বাদামি ও নিম্নতলে সরু ফ্যাকাশে সাদা ও কালো দাগে চিত্রিত। শুঁঙ্গ কালচে বাদামি ও অগ্রভাগ কমলা-হলুদ বর্নের।
অন্নদামঙ্গল
thumb|300px|[[অন্নপূর্ণা (দেবী)|দেবী অন্নপূর্ণা, কালীঘাটের পটচিত্রে, ১৯০০ খ্রিস্টাব্দ]] অন্নদামঙ্গল রায়গুণাকর ভারতচন্দ্র রচিত একটি মঙ্গলকাব্য। বাংলা সাহিত্যের অন্ধকার যুগের অবসানে মঙ্গলকাব্যের সূচনা হয়। কবি বুঝেছিলেন মঙ্গলকাব্যের দীর্ঘ অবয়বে বাংলা সাহিত্য জরাজীর্ণ। তাই তিনি মঙ্গলকাব্যের আদিকবিদের অনুসরণে কাব্য রচনা শুরু করলেও কাব্যের রচনাশৈলী অনস্বীকার্য ভাবে অভিনব। কাব্যটি দেবী অন্নপূর্ণার মাহাত্ম্য্যব্যঞ্জক। ১৭৫২ খ্রিষ্টাব্দে ভারতচন্দ্র এই কাব্য রচনা করেছিলেন।  ভারতচন্দ্রের পৃষ্ঠপোষক নদিয়ারাজ কৃষ্ণচন্দ্র রায় বাংলায় প্রতিমায় দেবী অন্নপূর্ণার পূজা প্রচলন করেন। তিনিই ভারতচন্দ্রকে রায়গুণাকর উপাধি প্রদান করে দেবীর মাহাত্ম্যব্যঞ্জক একটি কাব্য রচনার অনুরোধ  করেন। সমগ্র কাব্যটি তিনটি খণ্ডে বিভক্ত: (ক) অন্নদামঙ্গল বা অন্নদামাহাত্ম্য্য, (খ) বিদ্যাসুন্দর বা কালিকামঙ্গল ও (গ) মানসিংহ বা অন্নপূর্ণামঙ্গল । মঙ্গলকাব্য ধারায় অন্নদামঙ্গল কাব্যকে একটি পৃথক শাখা রূপে গণ্য করা হয় না; কারণ ভারতচন্দ্র ভিন্ন অপর কোনো কবি এই বিষয়বস্তু অবলম্বন করে কাব্যরচনা করেননি।
সমগ্র অন্নদামঙ্গল কাব্যের কোনো প্রাচীন নির্ভরযোগ্য পুঁথি পাওয়া যায় না। প্রাপ্ত পুঁথিগুলির লিপিকাল ১৭৭৬-১৮২৯ খ্রিষ্টাব্দের মধ্যবর্তী সময়। ১৮১৬ খ্রিষ্টাব্দে এই কাব্যটি প্রথম মুদ্রিত হয়। ঈশ্বরচন্দ্র বিদ্যাসাগর ১৮৪৭ ও ১৮৫৩ সালে এই গ্রন্থের দুটি সংস্করণ প্রকাশ করেন। পরবর্তীকালে বিদ্যাসাগর কৃত সংস্করণটি আদর্শ ধরে অন্নদামঙ্গল কাব্যের অন্যান্য সংস্করণগুলি প্রকাশিত হয়। লন্ডনের ব্রিটিশ মিউজিয়াম, প্যারিসের বিবলিওথেক নাসিওনেল দে ফ্রান্স, এশিয়াটিক সোসাইটি ও বঙ্গীয় সাহিত্য পরিষদে এই কাব্যের কয়েকটি প্রাচীন পুঁথি সংরক্ষিত আছে।
ভারতচন্দ্র স্বয়ং অন্নদামঙ্গল কাব্যকে "নূতন মঙ্গল" অভিধায় অভিহিত করেছেন। কবি এই কাব্যে প্রথাসিদ্ধ মঙ্গলকাব্য ধারার পূর্ব ঐতিহ্য ও আঙ্গিককে অনুসরণ করলেও, বিষয়বস্তুর অবতারণায় কিছু নতুনত্বের নিদর্শন রেখেছেন। অন্যান্য মঙ্গলকাব্যের ন্যায় অন্নদামঙ্গল গ্রামীণ পটভূমি বা পরিবেশে রচিত হয়নি; এই কাব্য একান্তই রাজসভার কাব্য। ভারতচন্দ্র এই কাব্যের আখ্যানবস্তু সংগ্রহ করেছিলেন কাশীখণ্ড উপপুরাণ, মার্কণ্ডেয় পুরাণ, ভাগবত পুরাণ, বিহ্লনের চৌরপঞ্চাশিকা (চৌরীসুরত পঞ্চাশিকা), এবং ক্ষিতীশবংশাবলীচরিতম্ ইত্যাদি গ্রন্থ ও লোকপ্রচলিত জনশ্রুতি থেকে। অন্নদামঙ্গল কাব্যের বৈশিষ্ট্য হল ছন্দ ও অলংকারের সুদক্ষ প্রয়োগ। সংস্কৃত ভাষায় পারঙ্গম ভারতচন্দ্র প্রাচীন সংস্কৃত কাব্যের বিভিন্ন ছন্দ ও অলংকার সার্থকভাবে এই কাব্যে প্রয়োগ করেন। এই কারণে রবীন্দ্রনাথ ঠাকুর এই কাব্য সম্পর্কে মন্তব্য করেন, রাজসভাকবি রায়গুণাকরের অন্নদামঙ্গল-গান রাজকণ্ঠের মণিমালার মতো, যেমন তাহার উজ্জ্বলতা তেমনি তাহার কারুকার্য।
অসিতকুমার বন্দ্যোপাধ্যায়ের মতে: অন্নদামঙ্গলকাব্য অষ্টাদশ শতাব্দীর সর্বশ্রেষ্ঠ কাব্য, সমগ্র বাংলা সাহিত্যের উল্লেখযোগ্য গ্রন্থের অন্যতম। ... মহারাজা কৃষ্ণচন্দ্র কর্তৃক অন্নপূর্ণা পূজা উপলক্ষে মহারাজের নিজ কীর্তি এবং তাঁহার পূর্বপুরুষ ভবানন্দ মজুমদারের রাজ্য ও রাজা উপাধি লাভের কাহিনী বর্ণনাই ছিল কবির প্রধান উদ্দেশ্য। দেবী অন্নদা (অন্নপূর্ণা) কীভাবে ভবানন্দ মজুমদারকে কৃপা করিলেন, এবং ভবানন্দ কীভাবে জাহাঙ্গীরের দ্বারা অন্নপূর্ণা পূজা করাইয়া রাজত্ব ও রাজা খেতাব লাভ করিলেন – ইহার বর্ণনাই ছিল কবির প্রচ্ছন্ন উদ্দেশ্য। কিন্তু কবি পৌরাণিক অংশ বিশেষ ফলাও করিয়া বর্ণনা করিয়াছেন।
কাব্যের বিষয়বস্তু
অন্নদামঙ্গল কাব্য তিনটি খণ্ড নিয়ে গঠিত। এগুলো হল - ১. অন্নদামঙ্গল, ২. কালিকামঙ্গল বা বিদ্যাসুন্দর কাব্য এবং ৩. মানসিংহ।
অন্যান্য মঙ্গলকাব্যের মতো অন্নদামঙ্গল খণ্ডে দেবী অন্নদার মাহাত্ম্য বর্ণিত হয়েছে। সতীর দেহত্যাগ, শিব-পার্বতীর বিবাহ প্রভৃতি পৌরাণিক কাহিনী এই খণ্ডের প্রথমে বলা হয়েছে। এরপরে বসুন্ধর ও নলকুবেরের হরিহোড় ও ভবানন্দ মজুমদার রূপে মর্তে আগমন, দেবীর হরিহোড়ের গৃহে প্রবেশ , এরপর দেবীর হরিহোড়ের গৃহত্যাগ ও ভবানন্দের গৃহে আগমন প্রভৃতি কাহিনী বর্ণিত হয়েছে।
২য় খণ্ড বিদ্যাসুন্দরের সঙ্গে মূল কাহিনীর কোনো সম্পর্ক নেই। এখানে বর্ধমানের রাজকন্যা বিদ্যা ও কাঞ্চীর রাজকুমার সুন্দর এর প্রেমকাহিনী বর্ণিত হয়েছে। এই খণ্ডে দেবী কালিকার মাহাত্ম্য প্রচারিত হয়েছে।
৩য় খণ্ডে মানসিংহ, ভবানন্দ মজুমদার , প্রতাপাদিত্যের কাহিনী আছে।
আলোচনা
অন্নদামঙ্গল কাব্যকে ভারতচন্দ্র নূতন মঙ্গল বলেছেন। ত্রয়োদশ শতক থেকে অষ্টাদশ শতকের মধ্যে রচিত মঙ্গলকাব্য গুলির থেকে অন্নদামঙ্গল কাব্য তার নিজস্ব বৈশিষ্ট্যের জন্য স্বাতন্ত্র্য লাভ করেছে। মঙ্গলকাব্য গুলির মত দেবদেবীর মাহাত্ম্য প্রচারের সঙ্গে সঙ্গেই ভবানন্দ মজুমদারের মাহাত্ম্যও প্রচারিত হয়েছে।
সমগ্র কাব্যের মধ্যে প্রথম খণ্ডটিই সর্বোৎকৃষ্ট। ভাষা - ছন্দ- অলঙ্কারের ব্যবহার কৌশলে ভারতচন্দ্র মধ্যযুগের সকল কবিকে ছাড়িয়ে গেছেন। ভাঁর কাব্যের একটি বিশেষ বৈশিষ্ট্য হল সুস্পষ্ট সমাজচিত্র অঙ্কন।
প্রথম সচিত্র গ্রন্থ
১৭৭৮ খ্রিষ্টাব্দে মুদ্রাঙ্কিত অর্থাৎ প্রেসে ছাপা প্রথম বাংলা বই প্রকাশিত হয়। এর বহু পরে প্রকাশিত হয় ‘অন্নদামঙ্গল’, ১৮১৬ খ্রিষ্টাব্দে। এটি বাংলা ভাষার  প্রথম সচিত্র গ্রন্থ। বাঙালি শিল্পীদের আঁকা  ৬টি ছবি এই গ্রন্থের সচিত্রকরণে ব্যবহৃত হয়েছিল।
দেশের কোড
দেশের কোড (Country Code) হল একটি সংক্ষিপ্ত বর্ণানুক্রমিক বা সাংখ্যিক ভৌগোলিক সঙ্কেত (geocodes), যা ডাটা প্রক্রিয়াকরণ ও যোগাযোগের ক্ষেত্রে বিভিন্ন দেশ ও এলাকার প্রতিনিধিত্ব বিকশিত করে। এটি উন্নয়ন করার জন্য বিভিন্ন ব্যবস্থা গ্রহণ করা হয়েছে। এর মধ্যে সেরা ও বহুল ব্যবহৃত কোড হচ্ছে আইএসও ৩১৬৬-১। দেশের কোড বলতে প্রাইয়শই আন্তর্জাতিক ডায়ালিং কোড, ই,১৬৪, দেশের কলিং কোডকে বোঝায়।
আইএসও ৩১৬৬-১
এই সংজ্ঞায়িত মান বিশ্বের অধিকাংশ দেশ ও এলাকার জন্য প্রযোজ্য:
দেশ অনুযায়ী দেশের কোড সমূহের তালিকা
A - B - C - D–E - F - G - H–I - J–K - L - M - N - O–Q - R - S - T - U–Z
এ বি এম গোলাম মোস্তফা (কুমিল্লার রাজনীতিবিদ)
এ বি এম গোলাম মোস্তফা (১৯৩৪ - ২০২২) একজন বাংলাদেশী রাজনীতিবিদ, সাবেক সচিব, মন্ত্রী ও সাংসদ। কুমিল্লা-৪ আসনের সাবেক সংসদ সদস্য। তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নির্বাচিত সংসদ সদস্য।
প্রাথমিক জীবন
মোস্তফা ব্রিটিশ রাজের বেঙ্গল প্রেসিডেন্সির কুমিল্লায় ১৯৩৪ সালের ২ ফেব্রুয়ারি জন্মগ্রহণ করেন। তার পিতা মফিজউদ্দিন আহমদ ছিলেন শিক্ষামন্ত্রী। তিনি ১৯৫৪ ও ১৯৫৫ সালে ঢাকা বিশ্ববিদ্যালয় থেকে অর্থনীতিতে স্নাতক ও স্নাতকোত্তর সম্পন্ন করেন।
কবিরহাট উপজেলা
কবিরহাট উপজেলা বাংলাদেশের নোয়াখালী জেলার একটি প্রশাসনিক এলাকা। ২০০৬ সালে নোয়াখালী সদর উপজেলা ভেঙ্গে কবিরহাট উপজেলা ও সুবর্ণচর উপজেলা গঠন কর হয়।
অবস্থান ও আয়তন
এ উপজেলার উত্তরে সেনবাগ উপজেলা ও বেগমগঞ্জ উপজেলা, দক্ষিণে কোম্পানীগঞ্জ উপজেলা, পূর্বে কোম্পানীগঞ্জ উপজেলা, পশ্চিমে নোয়াখালী সদর উপজেলা। জেলা সদর হতে ১৭ কিলোমিটর দূরে অবস্থিত কবিরহাট উপজেলার আয়তন ২৩৯.১৪ বর্গ কিলোমিটার।
এ বি এম গোলাম মোস্তফা (কুমিল্লার রাজনীতিবিদ)
রাজনৈতিক ও কর্মজীবন
জাতীয় পর্টিতে যোগ দিয়ে তিনি ১৯৮৮ সালে জ্বালানি ও প্রাকৃতিক সম্পদ মন্ত্রী এবং বন্যা নিয়ন্ত্রণ ও পানি সম্পদ মন্ত্রীর দায়িত্ব পালন করেছিলেন।
কবিরহাট উপজেলা
ইতিহাস
ধারণা কর হয়, চট্টগ্রাম জয় করা প্রথম মুসলিম, বাংলার প্রথম স্বাধীন সুলতান ফখরুদ্দীন মুবারক শাহ কবিরহাটে জন্মগ্রহণ করেন। ১৭৭০ সালে মুঘল সাম্রাজ্যের সময়, শেখ নুরুল্লাহ চৌধুরী ও শেখ মুজিরুল্লাহ চৌধুরী তিন গম্বুজবিশিষ্ট রমজান মিয়া মসজিদ প্রতিষ্ঠা করেন। উপজেলার প্রাচীন মসজিদটি বাটইয়া ইউনিয়নের দৌলত রামদি গ্রামে অবস্থিত। এছাড়া হৈয়া মিয়া মসজিদটি এই অঞ্চলের একটি উল্লেখযোগ্য তিন-গম্বুজবিশিষ্ট মসজিদ। সুফি দরবেশ ছনখোলা কবিরহাটে কার্যক্রম চালিয়েছিলেন এবং তাকে নরোত্তমপুরের একটি মাজারে সমাহিত করা হয়। কবিরহাট মাদ্রাসা ১৯০৫ সালে প্রতিষ্ঠিত হয়।
এ বি এম গোলাম মোস্তফা (কুমিল্লার রাজনীতিবিদ)
রাজনৈতিক ও কর্মজীবন
তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হয়েছিলেন। তিনি কুমিল্লা উত্তর জেলা আওয়ামী লীগের সহ-সভাপতি।
কবিরহাট উপজেলা
ইতিহাস
১৯শ শতাব্দীতে এই এলাকার জমিদার ছিলেন কবির পাটওয়ারী। কবির পাটওয়ারীর মৃত্যুর পর পরবর্তীতে জমিদার হন আহাম্মদ আলী মিঞা। উক্ত আহাম্মদ আলী মিঞা তৎকালীন সময়ে এলাকার রাজা ঈশ্বর চন্দ্র সিংহ বাহাদুরের নাম অনুসারে কবির পাটওয়ারী দীঘির দক্ষিণ পাড়ে "ঈশ্বরগঞ্জ" নামে একটি বাজার প্রতিষ্ঠা করেন। পরবর্তীকালে উক্ত বাজারকে বর্তমান জায়গায় স্থানান্তর করে কবির পাটওয়ারীর নাম অনুসারে কবিরহাট নামাকরণ করা হয়। সেই থেকে কবিরহাটকে কেন্দ্র করে কবিরহাট স্কুল, কবিরহাট কলেজ, কবিরহাট মাদ্রাসা, কবিরহাট হাসপাতাল, কবিরহাট পৌরসভা, কবিরহাট উপজেলাসহ বিভিন্ন কিছুর নামকরণ হয়।
১৯৭০ সালের ভোলা ঘূর্ণিঝড়ে কবিরহাট ব্যাপকভাবে ক্ষতিগ্রস্থ হয়। ১৯৭১ সালের মুক্তিযুদ্ধে স্থানীয় রাজাকাররা কবিরহাট উচ্চ বিদ্যালয়ে একটি শিবির স্থাপন করে। তারা বিদ্যালয়টি হত্যা করার জায়গা হিসেবে ব্যবহার করত এবং বিদ্যালয়ের পূর্ব অংশে তারা মৃতদেহ চাপা দেওয়ার জন্য একটি গর্ত খনন করে। পাকিস্তান সেনাবাহিনী ও রাজাকাররা ২৭ সেপ্টেম্বর ঘোষবাগের আলিপুর গ্রামে ও কোম্পানির হাট এলাকায় লুণ্ঠন করে এবং বাড়িঘরে আগুন ধরিয়ে দেয়। ১৭ অক্টোবর বাঙালি মুক্তিযোদ্ধারা রাজাকার জলিলের বাড়িতে অভিযান চালিয়ে তাকে ও তার সহযোগীদের হত্যা করে।
১৯৯১ সালের ঘূর্ণিঝড়েও কবিরহাট ব্যাপকভাবে ক্ষতিগ্রস্থ হয়।
২০০৬ সালে নোয়াখালীর সদর উপজেলা তথা সুধারাম থানা থেকে পৃথক হয়ে উপজেলাটি গঠিত হয়। পূর্বে এই এলাকা সদর পূর্বাঞ্চল হিসেবে পরিচিত ছিল। বর্তমান কবিরহাট উপজেলার বেশির ভাগ এলাকা পঞ্চাশের দশকে অবিভক্ত ঘোষবাগ ইউনিয়নের অন্তর্গত ছিল। ওই দশকের শেষের দিকে চাপরাশীর হাট ইউনিয়ন গঠিত হয়। সাম্প্রতিক কালে ঘোষবাগ ইউনিয়নের অংশবিশেষ নিয়ে কবিরহাট পৌরসভা এবং চাপরাশীর হাট ইউনিয়নকে বিভক্ত করে ধানশালিক ইউনিয়ন গঠিত হয়।
প্রশাসনিক এলাকা
কবিরহাট উপজেলায় বর্তমানে ১টি পৌরসভা ও ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কবিরহাট থানার আওতাধীন।
জনসংখ্যার উপাত্ত
এখানকার মোট জনসংখ্যা ৪,২৭,৯১৩ জন (প্রায়); যাদের মধ্যে পুরুষ ২,০২,৩৮৬ জন ও মহিলা ২,২৫,৫২৭ জন। জন-ঘনত্ব প্রতি বর্গ কিলোমিটারে ১,৮৪৮ জন। মোট ভোটার সংখ্যা ২,৪৫,৬৪৪ জন; যাদের মধ্যে পুরুষ ভোটার ১,১৭,৫৪০ জন ও মহিলা ভোটার ১,২৮,১০৪ জন। বাৎসরিক জনসংখ্যা বৃদ্ধির হার ১.৩০%। মোট পরিবার সংখ্যা ৮২,৯৭০ টি।
শিক্ষা
শিক্ষার হার ৯৫%; যা পুরুষদের মধ্যে ৬৮% ও মহিলাদের মধ্যে ৬২%।
কৃষি
মোট জমির পরিমাণ - ২৩,৮৩৪ হেক্টর, নীট ফসলী জমি - ১৬,৫০০ হেক্টর, মোট ফসলী জমি - ৩৯,১০৩ হেক্টর, এক ফসলী জমি - ৩,০১৫ হেক্টর, দুই ফসলী জমি - ৪,৩৬৭ হেক্টর, তিন ফসলী জমি - ৯,১১৮ হেক্টর। গভীর নলকূপ - ১২৩টি, অ-গভীর নলকূপ - ২,৪২৩টি, নলকূপের সংখ্যা - ৪,২৭৬টি, শক্তি চালিত পাম্প - ৪৮৮টি।
কারমেলা (কুস্তিগীর)
লিহ ভ্যান ডেল (জন্ম: অক্টোবর ২৩, ১৯৮৭) হলেন একজন মার্কিন পেশাদার কুস্তিগীর, পেশাদার কুস্তি ম্যানেজার এবং মডেল। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি স্ম্যাকডাউন ব্র্যান্ডে কারমেলা নামে কুস্তি করেন।
জুন ২০১৩ সালে, ভ্যান ডেল ডাব্লিউডাব্লিউইর সাথে সংযুক্ত হন, এবং ডাব্লিউডাব্লিউই এনএক্সটিতে কুস্তি করেন। অক্টোবর ২০১৪ সালে, কারমেলা এনজো আমোরে এবং বিগ ক্যাসের দলের সাথে সঙ্ঘবদ্ধ হন। এর ফলে তিনি তাদের ম্যানেজারে পরিণত হন। জুলাই ২০১৬ সালে, তিনি ডাব্লিউডাব্লিউই স্ম্যাকডাউনের প্রধান রোস্টারে অভিষেক করেন।
ডাব্লিউডাব্লিউইতে, কারমেলা হচ্ছেন প্রথম নারী মানি ইন দ্য ব্যাংক বিজয়ী।
হামদর্দ ল্যাবরেটরিজ (ওয়াকফ) বাংলাদেশ
হামদর্দ ল্যাবরেটরিজ (ওয়াকফ) বাংলাদেশ, বাংলাদেশের বৃহত্তম হার্বাল (ইউনানি) ঔষধ প্রস্তুতকারক কোম্পানি এবং এটি ওয়াকফ বোর্ড নামে পরিচিত ইসলামি ট্রাস্ট দ্বারা পরিচালিত হয়। এটি ভারতে উদ্ভূত হয়েছিল এবং আজ ভারত ও পাকিস্তানে স্বাধীন এবং পৃথক কার্যক্রম রয়েছে। হাকিম মোঃ ইউসুফ হারুন ভূঁইয়া হামদর্দ ল্যাবরেটরিজ (ওয়াকফ) বাংলাদেশের ব্যবস্থাপনা পরিচালক। এর রুহ আফজা দক্ষিণ এশিয়ায় রমজানের একটি জনপ্রিয় পানীয়।
ইতিহাস
হামদর্দ ল্যাবরেটরিজ (ওয়াকফ) বাংলাদেশ হাকিম হাফিজ আব্দুল মজিদ কর্তৃক ১৯০৬ সালে প্রতিষ্ঠিত হামদর্দ ভারতে এর উৎপত্তিস্থল। মজিদ ১৯২২ সালে মারা যান এবং তার উইলে কোম্পানিটিকে ওয়াকফ ব্যবস্থাপনায় রাখার কথা উল্লেখ করা হয়। ফার্সি ভাষায় হাম মানে বন্ধু আর দর্দ মানে ব্যথা তাই নামের অর্থ ব্যথার সঙ্গী। ১৯৪৮ সালে ভারত বিভাগের পর তার কনিষ্ঠ পুত্র হাকিম মোহাম্মদ সাইদ হামদর্দ পাকিস্তান প্রতিষ্ঠা করেন। তিনি যথাক্রমে ১৯৫৩ এবং ১৯৫৬ সালে পূর্ব পাকিস্তানে কোম্পানি প্রতিষ্ঠা ও সম্প্রসারণ করেন। তিনি চট্টগ্রাম ও ঢাকায় বিক্রয় কেন্দ্র খোলেন। ১৯৭১ সালে বাংলাদেশের স্বাধীনতার পর, হামদর্দ পাকিস্তান হামদর্দ ল্যাবরেটরিজ (ওয়াকফ) বাংলাদেশ হয়।
হামদর্দ ল্যাবরেটরিজ (ওয়াকফ) বাংলাদেশ একটি গবেষণা প্রতিষ্ঠান পরিচালনা করে। এটি তার পুরো লাভ হামদর্দ ফাউন্ডেশন বাংলাদেশ, দাতব্য শাখার মাধ্যমে ব্যয় করে। হাকিম মোঃ ইউসুফ হারুন ভূঁইয়া, যিনি ১৯৭২ সালে কোম্পানিতে যোগদান করেছিলেন, ১৯৮২ সালে ব্যবস্থাপনা পরিচালক হন। ১৯৮৯ সালে হাকিম মোহাম্মদ ইউসুফ হারুন ভূঁইয়া হামদর্দ ফাউন্ডেশন বাংলাদেশ প্রতিষ্ঠা করেন। ফাউন্ডেশন ১৯৯০ সালে হামদর্দ ইউনানী মেডিকেল কলেজ ও হাসপাতাল প্রতিষ্ঠা করে।
সদর দফতর গুলিস্তানের ২৯১/১ সোনারগাঁও রোডে হামদর্দ ভবনে এবং তেজগাঁওয়ে একটি কারখানায় রয়েছে। হামদর্দ ল্যাবরেটরিজ বাংলাদেশ ২০০৪ সালে প্রতিষ্ঠিত হয় মেঘনা ঘাট, সোনারগাঁ, নারায়ণগঞ্জে।
হাকিম সাইদ ইস্টার্ন মেডিকেল কলেজ ও হাসপাতাল হামদর্দ ফাউন্ডেশন দ্বারা ২০০৮ সালে প্রতিষ্ঠিত হয়। একই বছরে এটি রওশন জাহান ইস্টার্ন মেডিকেল কলেজ ও হাসপাতাল প্রতিষ্ঠা করে। এটি বাংলাদেশ সরকার কর্তৃক ভেষজ ওষুধ উৎপাদনের লাইসেন্সপ্রাপ্ত।
২০১০ সালে হামদর্দ ফাউন্ডেশন বাংলাদেশ হামদর্দ পাবলিক কলেজ প্রতিষ্ঠা করে। এটি গাইবান্ধা জেলায় একটি স্বাস্থ্য শিবির পরিচালনা করে।
হামদর্দ ফাউন্ডেশন বাংলাদেশ নভেম্বর ২০১২ সালে হামদর্দ বিশ্ববিদ্যালয় বাংলাদেশ প্রতিষ্ঠা করে।
সুফী জুলফিকার হায়দার
সুফী জুলফিকার হায়দার (১৯ নভেম্বর ১৮৯৯ - ২৩ এপ্রিল ১৯৮৭) একজন বিশিষ্ট বাংলাদেশী কবি। কাব্যরচনায় তিনি বিদ্রোহী কবি কাজী নজরুল ইসলামের ভাবশিষ্য। নজরুলের কবিতার মত তার কবিতায়ও সমাজের অত্যাচারিত মানুষের জন্য তিনি প্রতিবাদ রূপায়িত হয়েছে। ইসলামী আদর্শের রুপায়নের জন্য পাকিস্তান সরকার তাকে সিতারা-ই-খিদমত উপাধি দেন। তিনি বাংলাদেশ সরকার কর্তৃক একুশে পদক ও নজরুল ইনস্টিটিউট কর্তৃক নজরুল স্মৃতি পুরস্কারে ভূষিত হন।
প্রাথমিক জীবন ও শিক্ষা
জুলফিকার হায়দার ১৮৯৯ সালে (১৪ অগ্রহায়ণ ১৩০৬ বঙ্গাব্দে) বাংলাদেশের কুমিল্লার (বর্তমান ব্রাহ্মণবাড়িয়া জেলা) নবীনগর উপজেলার ভাতুরিয়া গ্রামে জন্মগ্রহণ করেন। তার বাবা মৌলভী মাহমুদ জামাল সেটলমেন্ট অফিসে চাকরি করতেন এবং মা চাঁদ বিবি ছিলেন গৃহিণী। তার দাদা হাজী আমির আহমেদ দানশীলতার জন্য কুমিল্লায় পরিচিত ছিলেন। তার পড়াশুনায় হাতেখড়ি হয় তার বাবার মাধ্যমে। পরে তিনি নূরনগর প্রাথমিক বিদ্যালয়ে ভর্তি হন। পরে শিবপুর মাইনর স্কুল থেকে মধ্য ইংরেজি পরীক্ষায় পাস করেন এবং ভর্তি হন বিদ্যাকোট উচ্চ ইংরেজি বিদ্যালয়ে। ১৯১৭ সালে ম্যাট্রিক পরীক্ষার কিছু দিন আগে বাড়ি থেকে পালিয়ে কলকাতায় চলে যান। সেখানে তিনি সেনাবাহিনীতে যোগ দেন। মুম্বাইয়ে প্রশিক্ষন গ্রহণ করে প্রথম বিশ্বযুদ্ধ-এ অংশগ্রহণের জন্য বাগদাদ যান। যুদ্ধ শেষ হলে বাগদাদে ব্রিটিশ বাহিনী ভেঙে দেয়া হলে তিনি কলকাতায় ফিরে আসেন।
পারিবারিক জীবন
জুলফিকার হায়দার ১৯২৮ সালের ২০ জানুয়ারি নবীনগরের বিটঘর গ্রামের রাবেয়া হায়দারকে বিয়ে করেন। সম্ভ্রান্ত পরিবারের মেয়ে রাবেয়া হায়দার ছিলেন শিক্ষিতা, লেখিকা এবং সমাজসেবিকা। তিনি সেই সময়ে সওগাত ও দৈনিক কৃষক পত্রিকায় লিখতেন।
কর্মজীবন
যুদ্ধ শেষে কলকাতায় ফিরে তিনি ব্রিটিশ মালিকানাধীন ম্যাকিনন ম্যাকেঞ্জি অ্যান্ড কোম্পানিতে ট্রাভেলিং সুপারভাইজার পদে চাকরি নেন। কাজের জন্য তিনি উপমহাদেশের বিভিন্ন শহর, মধ্যপ্রাচ্যের বহু দেশ এবং শ্রীলঙ্কা ও মিয়ানমার ভ্রমণ করেন। তিনি কাজী নজরুল ইসলামের ঘনিষ্ঠ বন্ধু ছিলেন। কবি ১৯৪২ সালের ১০ জুলাই দুরারোগ্য ব্যাধিতে আক্রান্ত হলে তিনি রুগ্ন কবির চিকিৎসা এবং তার পরিবার-পরিজন দেখাশোনার দায়িত্বপালন করেন। ১৯৪৭ সালে দেশবিভাগের পর তিনি কলকাতা ছেড়ে ঢাকায় চলে আসেন। সেখান থেকে তিনি চট্টগ্রামের শাহ সুফী মাওলানা অলি আহমদ নিজামপুরী পীর সাহেবের নিকট দীর্ঘ চৌদ্দ বছর আধ্যাত্মিক সাধনায় লিপ্ত থাকেন। সেখান থেকে তিনি 'সুফী' আখ্যা লাভ করেন।
সাহিত্যচর্চা
জুলফিকার হায়দারের কবিতায় সামাজিক অন্যায়-অত্যাচারের বিরুদ্ধে প্রতিবাদ ফুটে উঠেছে। তার ভাঙ্গা তলোয়ার ও বিপ্লব বিপ্লব দ্বিতীয় বিপ্লব কাব্যগ্রন্থে সামাজিক অন্যায়-অবিচারের প্রতিবাদ তুলে ধরেন। এছাড়া ফের বানাও মুসলমান কাব্যগ্রন্থে ইসলামী আদর্শ ও সুফীবাদ তুলে ধরা হয়েছে। কাব্যগ্রন্থ ছাড়াও তিনি নজরুল গবেষণায় এবং নজরুলবিষয়ক স্মৃতিচারণমূলক গ্রন্থ রচনা করেছেন। তিনি নজরুলের জীবনীসংক্রান্ত গ্রন্থগুলোর মধ্যে অন্যতম গুরুত্বপূর্ণ রচনা নজরুল জীবনের শেষ অধ্যায় রচনা করেছেন। তার অন্যান্য নজরুলবিষয়ক গ্রন্থ হল নজরুল প্রতিভার পরিচয় ও জাতীয় কবি নজরুল।
বাংলা
কাব্যগ্রন্থ
নজরুল বিষয়ক গ্রন্থ
অন্যান্য
উর্দু
কাব্যগ্রন্থ
মৃত্যু
জুলফিকার হায়দার ১৯৮৭ সালের ২৩ এপ্রিল বাংলাদেশের ঢাকায় মৃত্যুবরণ করেন।
কদম রসুল
কদম রসুল বলতে নবী মুহাম্মদ এর কথিত পায়ের ছাপ কে বোঝায়। thumb|কদম রসুল|412x412পিক্সেল